නව වසරේ ක්‍රීඩා පරිපාලනයට උරුමක්කාරයන්ගෙන් තොර මධ්‍යස්ථ පිරිසකගේ පැමිණීම අපේක්ෂා කරන බව ක්‍රීඩා ඇමැති මහින්දානන්ද අලුත්ගමගේ මහතා පවසයි.සදාකාලිකවම නිලතලවල සිටිය යුතුයැයි සිතන පිරිසකගෙන් ක්‍රීඩාවට යහපතක් අපේක්ෂා කළ නොහැකි බවත්, ක්‍රීඩාව පිළිබඳව අවබෝධයක් ඇති අලුත් පිරිසකට දොරටු විවර වීම අත්‍යවශ්‍ය බවත් ක්‍රීඩා ඇමැතිවරයා පෙන්වා දෙයි.ක්‍රීඩාව ගැන අවබෝධයක් ඇති අලුත් පි‍රිස් එක තැන පල්නොවී නිර්මාණශිලීව ක්‍රීඩාව ඉදිරියට ගැනීමට වැඩසටහන් සම්පාදනය කිරීමට පෙළඹෙනු ඇතැයි ක්‍රීඩා ඇමැති මහින්දානන්ද අලුත්ගමගේ මහතා විශ්වාසය පළ කරයි.මේ වසරේ මුල්ම ක්‍රීඩා නිලවරණයට පසුගිය සිකුරාදා නාමයෝජනා කැඳවු අතර ඡන්ද විමසීම මේ 24වැනිදා ජාතික ක්‍රීඩා විද්‍යායතන ශ්‍රවණාගාරයේදී පැවැත්වේ.මේ නිලවරණයට ඉදිරිපත්වු සියලු නාමයෝජනා විශේෂ විමර්ශනයකට ලක් කෙරෙන අතර ආසියානු නෙට්බෝල් ජරාජයට වගකිවයුතු අතුරු කමිටු සාමාජිකාවන් ඉදිරිපත්වී ඇත්නම් එම නාමයෝජනා ප්‍රතික්ෂේප කරන බවද ක්‍රීඩා ඇමැතිවරයා ‘දිනමිණ’ට පැවැසීය.“ආසියානු නෙට්බෝල් පරාජයට හේතු සොයන පරික්ෂණ කමිටුවේ වැඩ කටයුතු අවසන් වී තිබෙනවා.